**NOTA INFORMATIVĂ**

la proiectul Hotărârii Guvernului

cu privire la aprobarea Regulamentului privind protecția sănătății și securității lucrătorilor împotriva riscurilor legate de prezența agenților chimici la locul de muncă

|  |
| --- |
| 1. **Denumirea autorului și după caz, a participanților la elaborarea proiectului** |
| Proiectul actului normativ a fost elaborat de către Ministerul Sănătății de comun cu Ministerul Muncii și Protecției Sociale.  În vederea elaborării proiectului a fost instituit grupul de lucru, în baza Dispoziției Ministerului Sănătății, nr. 62 din 09.02.2024, care a întrunit reprezentanți ai Agenției Naționale pentru Sănătate Publică, Universității de Stat de Medicină și Farmacie ”Nicolae Testemițanu” și Centrului Republican de Boli Profesionale. |
| 1. **Condiţiile ce au impus elaborarea proiectului de act normativ și finalitățile urmărite** |
| Dezvoltarea durabilă este direcția prioritară a țării pentru următorul deceniu, declarată de Strategia Națională de Dezvoltare „Sănătatea 2030”. Obiectivele 3, 5, 6, 7, și 10 enunțate în Strategie vizează direct sănătatea ocupațională, care are drept scop menținerea și fortificarea stării de sănătate și capacității înalte de muncă a lucrătorilor. Totodată, elaborarea proiectului de act normativ vizat, este în conformitate cu Planul de acțiuni al Guvernului pentru anul 2024, (PAG, cap. V/SNS 2030; PNA, CAP. 19).  Protecția şi fortificarea sănătății angajaților este una din sarcinile primordiale a sănătății publice. Sănătatea populației, inclusiv a populației muncitorești, este determinată în mare parte de răspândirea și distribuția factorilor determinanți ai sănătății, de ordin socio-economic, comportamentali și de mediu.  Mediul ocupațional se caracterizează printr-un complex de factori de risc – fizici, chimici, biologici care constituie riscul profesional și care pot contribui la periclitarea stării de sănătate a angajaților.  Agenții chimici de la locul de muncă pot avea diverse efecte asupra sănătății angajaților, în funcție de natura lor chimică, concentrația utilizată, durata expunerii și metoda de manipulare. Impactul asupra sănătății poate fi diferit în funcție de substanța chimică specifică și de condițiile de lucru. Efectul poate fi acut sau cronic, iar impactul poate varia de la iritații minore ale pielii sau ochilor până la efecte grave asupra sănătății pe termen lung, cum ar fi afecțiuni respiratorii, neurologice, canceroase sau efecte negative supra reproducției.  Este important ca angajatorii să identifice și să evalueze riscurile asociate cu substanțele chimice utilizate la locurile de muncă și să implementeze măsuri de control adecvate pentru a proteja sănătatea și securitatea lucrătorilor. Aceste măsuri includ informarea și instruirea adecvată a angajaților, utilizarea echipamentelor de protecție personală, ventilația corespunzătoare, măsuri de igienă și supravegherea medicală, etc.  Angajatorul trebuie să se asigure că riscul pentru securitatea și sănătatea lucrătorilor în procesul de muncă, indus de un agent chimic periculos, este eliminat sau redus la minimum. Este obligatorie respectarea valorilor limită de expunere profesională la agenți chimici în mediul de muncă, cu menținerea concentrațiilor agenților chimici la cel mai scăzut nivel posibil.  Pe parcursul ultimului deceniu, se determină o tendință de micșorare a numărului de obiective (întreprinderi sau organizații) care efectuează investigații și încercări de laborator pentru a determina agenții chimici la locul de muncă (Fig. 1).  Fig. 1. Nr. obiective investigate la factorii de risc profesional de origine chimică  Totodată, se determină o tendință de creștere a obiectivelor în cadrul cărora se determină depășiri a valorilor limită de expunere profesională la riscul profesional de origine chimică (Fig. 2).  Fig. 2. Ponderea obiectivelor cu depășiri a valorilor limită de expunere profesională la riscul profesional de origine chimică  Numărul în scădere a angajatorilor care efectuează măsurări instrumentale și încercări de laborator pentru a determina concentrația agenților chimici la locul de muncă poate fi asociat atât modernizării proceselor de muncă și reducerea riscului profesional de natură chimică, atât și lacunele legislației în domeniul protecției sănătății și securității lucrătorilor împotriva riscurilor legate de prezența agenților chimici la locul de muncă.  La implementarea cadrului normativ care vizează protecția lucrătorilor împotriva riscurilor legate de prezența agenților chimici la locul de muncă au fost determinate un șir de lacune ce țin de evaluarea riscului profesional de origine chimică. În acest context,pentru asigurarea sănătății și securității lucrătorilor se impune reglementarea cerințelor față de parametrii ca și norme general aplicabile de către autorii cheie responsabili pentru asigurarea conformității la valorile-limită de expunere profesională la riscul profesional de origine chimică.  Proiectul de Hotărâre a Guvernului este elaborat în temeiul art. 6 din Legea nr.186/2008 privind securitatea și sănătatea în muncă, și al art.6 din Legea nr.10/2009 privind supravegherea de stat a sănătății publice. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de Hotărâre de Guvern:   * + transpune parțial Directiva 98/24/CE a Consiliului din 7 aprilie 1998 privind protecția sănătății și securității lucrătorilor împotriva riscurilor legate de prezența agenților chimici la locul de muncă [a paisprezecea directivă specială în sensul articolului 16 alineatul (1) din Directiva 89/391/CEE] ), publicată în Jurnalul Oficial al Uniunii Europene seria L nr. 131 din 05.05.1998, așa cum a fost modificată ultima dată prin Regulamentul (UE) Regulamentul (UE) 2019/1243 al Parlamentului European și al Consiliului din 20 iunie 2019 de adaptare la articolele 290 și 291 din Tratatul privind funcționarea Uniunii Europene a unei serii de acte juridice care prevăd utilizarea procedurii de reglementare cu control;   + transpune Directiva Comisiei 91/322/CEE din 29 mai 1991 privind stabilirea valorilor limită cu caracter orientativ prin aplicarea Directivei 80/1107/CEE a Consiliului privind protecția lucrătorilor împotriva riscurilor legate de expunerea la agenți chimici, fizici și biologici la locul de muncă, publicată în Jurnalul Oficial al Uniunii Europene seria L nr. 177 din 05.07.1991, așa cum a fost modificată ultima dată prin Directiva (UE) 2017/164 a Comisiei din 31 ianuarie 2017 de stabilire a unei a patra liste de valori-limită orientative de expunere profesională în temeiul Directivei 98/24/CE a Consiliului și de modificare a Directivelor 91/322/CEE, 2000/39/CE și 2009/161/UE ale Comisiei;   + transpune Directiva 2000/39/CE a Comisiei din 8 iunie 2000 de stabilire a primei liste de valori-limită orientative ale expunerii profesionale în aplicarea Directivei 98/24/CE a Consiliului privind protecția sănătății și a securității lucrătorilor împotriva riscurilor legate de prezența agenților chimici la locul de muncă, publicată în Jurnalul Oficial al Uniunii Europene seria L nr. 142 din 16.06.2000, așa cum a fost modificată ultima dată prin Directiva (UE) 2019/1831 a Comisiei din 24 octombrie 2019 de stabilire a unei a cincea liste de valori limită orientative de expunere profesională în temeiul Directivei 98/24/CE a Consiliului și de modificare a Directivei 2000/39/CE a Comisiei;   + transpune Directiva 2006/15/CE a Comisiei din 7 februarie 2006 de stabilire a unei a doua liste de valori limită orientative de expunere profesională în aplicarea Directivei 98/24/CE a Consiliului și de modificare a Directivelor 91/322/CEE și 2000/39/CE, publicată în Jurnalul Oficial al Uniunii Europene seria L nr. 38 din 09.02.2006;   + transpune Directiva 2009/161/UE a Comisiei din 17 decembrie 2009 de stabilire a unei a treia liste de valori-limită orientative de expunere profesională în aplicarea Directivei 98/24/CE a Consiliului și de modificare a Directivei 2000/39/CE a Comisiei, publicată în Jurnalul Oficial al Uniunii Europene seria L nr. 338 din 19.12.2009, așa cum a fost modificată ultima dată prin Directiva (UE) 2017/164 a Comisiei din 31 ianuarie 2017 de stabilire a unei a patra liste de valori-limită orientative de expunere profesională în temeiul Directivei 98/24/CE a Consiliului și de modificare a Directivelor 91/322/CEE, 2000/39/CE și 2009/161/UE ale Comisiei;   + transpune Directiva (UE) 2017/164 a Comisiei din 31 ianuarie 2017 de stabilire a unei a patra liste de valori-limită orientative de expunere profesională în temeiul Directivei 98/24/CE a Consiliului și de modificare a Directivelor 91/322/CEE, 2000/39/CE și 2009/161/UE ale Comisiei, publicată în Jurnalul Oficial al Uniunii Europene seria L nr. 27 din 01.02.2017;   + transpune Directiva (UE) 2019/1831 a Comisiei din 24 octombrie 2019 de stabilire a unei a cincea liste de valori limită orientative de expunere profesională în temeiul Directivei 98/24/CE a Consiliului și de modificare a Directivei 2000/39/CE a Comisiei; publicată în Jurnalul Oficial al Uniunii Europene seria L nr. 279 din 31.10.2019, așa cum a fost modificată ultima dată prin Rectificare la Directiva (UE) 2019/1831 a Comisiei din 24 octombrie 2019 de stabilire a unei a cincea liste de valori-limită orientative de expunere profesională în conformitate cu Directiva 98/24/CE a Consiliului și de modificare a Directivei 2000/39/CE a Comisiei;   + transpune parțial Directiva 2004/37/CE a Parlamentului European și a Consiliului din 29 aprilie 2004 privind protecția lucrătorilor împotriva riscurilor legate de expunerea la agenți cancerigeni, mutageni sau substanțe toxice pentru reproducere la locul de muncă (A șasea directivă individuală în sensul articolului 16(1) din Directiva Consiliului 89/391/CEE), publicată în Jurnalul Oficial al Uniunii Europene seria L nr. 158 din 30.04.2004, așa cum a fost modificată ultima dată prin Directiva (UE) 2022/431 a Parlamentului European și a Consiliului din 9 martie 2022 de modificare a Directivei 2004/37/CE privind protecția lucrătorilor împotriva riscurilor legate de expunerea la agenți cancerigeni sau mutageni la locul de muncă.   și creează cadrul normativ în domeniul menționat.  În conformitate cu art. 31 din Legea nr. 100/2017, au fost elaborate tabelele de concordanță pentru actele Uniunii Europene transpuse, gradul general de compatibilitate a proiectul hotărârii de Guvern cu actul juridic UE fiind stabilit „compatibil”. |
| 1. **Principalele prevederi ale proiectului și evidențierea elementelor noi** |
| Principalele prevederi ale Regulamentului sunt:   * + - actualizarea valorilor limită de expunere profesională la riscul de origine chimică;     - modalitatea de evaluare a riscului profesional reprezentat de mediul ocupațional, inclusiv în cazul când sunt prezenți mai mulți agenți chimici, și măsurile care trebuie întreprinse pentru protejarea sănătății și siguranței lucrătorilor;     - stabilirea cerințelor în cazul derogării da la interdicția activității cu anumiți agenți chimici.   Prin implementarea actualizărilor menționate, se urmărește să se obțină o serie de beneficii semnificative în ceea ce privește evaluarea riscului profesional de origine chimică, eliminarea sau reducerea riscurilor profesionale și crearea condițiilor de muncă sigure. Aceste beneficii vor fi tangibile și măsurabile, contribuind la îmbunătățirea calității mediului de lucru și la protejarea sănătății angajaților. |
| 1. **Fundamentarea economico-financiară.** |
| Aprobarea și implementarea prevederilor prezentului proiect de hotărâre nu presupune cheltuieli financiare suplimentare din bugetul de stat. |
| 1. **Modul de încorporare a actului în cadrul normativ în vigoare** |
| Implementarea proiectului Hotărârii Guvernului vizat nu necesită modificarea/abrogarea altor acte normative. |
| 1. **Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a Proiectului Hotărârii Guvernului, a fost plasat pe pagina web oficială a Ministerului Sănătății, compartimentul „Transparență”, Proiecte supuse consultărilor publice” și pe portalul guvernamental ([www.particip.gov.md](http://www.particip.gov.md)) și poate fi accesat la linkul: [https://particip.gov.md/ro/document/stages/\*/12380](https://particip.gov.md/ro/document/stages/*/12380)  Proiectul este plasat pentru consultări publice pe pagina web a Ministerului Sănătății, la compartimentul Transparența decizională și pe portalul particip.gov.md și poate fi accesat la următoarea adresă web: |
| 1. **Constatările expertizei anticorupție** |
| Proiectul va fi supus extertizei anticorupție iarinformația privind rezultatele expertizei anticorupție va fi inclusă în sinteza obiecțiilor și propunerilor/recomandărilor la proiectul de hotărâre. |
| 1. **Consultările expertizei de compatibilitate**. |
| Proiectul va fi supus expertizei de compatibilitate. |
| 1. **Constatările expertizei juridice** |
| În scopul respectării art. 34 și 37 din Legea nr. 100/2017 cu privire la actele normative, proiectul de hotărâre va fi supus expertizei juridice. |
| 1. **Constatările altor expertize** |
|  |

**Secretar de stat Angela PARASCHIV**